ҚазАқпарат-Анонс: мамырдың 28-і мен 31-і аралығындағы оқиғалардың күнтізбесі
DATE: 09:28, 28 Мамыр 2009 | GMT +5
TITLE: ҚазАқпарат-Анонс: мамырдың 28-і мен 31-і аралығындағы оқиғалардың күнтізбесі
URL: https://kaz.inform.kz/news/kazakparat-anons-mamyrdyn-28-i-men-31-i-aralygyndagy-okigalardyn-kuntizbesi_a1232012/
META: DATE: 09:28, 28 Мамыр 2009 | GMT +5
TOTAL WORDS: 1813
AUTHOR(S):
TEXT: ҮКІМЕТМамырдың 28-інде Астана әкімдігінде Үкімет басшысы К. Мәсімовтің қатысуымен Астана қаласының жаңа орталығындағы құрылыстың барысын бақылау жөніндегі мемлекеттік комиссияның отырысы өтеді. ПАРЛАМЕНТМамырдың 27-29-ы күндері Қазақстан Республикасы Парламентінің Мәжілісі еліміздің Қаржы министрлігімен және Халықаралық Салық және Инвестиция Орталығымен бірлесіп, Еуразия мемлекеттерінің фискалдық сарапшыларына арналған бесінші Жыл сайынғы семинарын өткізеді. Семинар үкіметтік, парламенттік, ғылыми сарапшылармен бірге Қазақстанның, Ресейдің, Украинаның, Әзірбайжанның, Түркіменстанның және Арменияның өнеркәсіп саласындағы салық және экономика мәселелері жөніндегі сарапшыларының да басын қосады. Семинарға сондай-ақ Еуразиялық экономикалық одақтың өкілдері де қатысады. Шетелдік сарапшылардың құрамына Маастрих университетінің профессоры Сиджберн Кноссен кіреді. ҚАЗАҚСТАН ЖӘНЕ ӘЛЕММамырдың 28-інде Астанада «Сыбайлас жемқорлыққа қарсы мемлекеттік саясатты іске асыру шеңберінде қаржылық бақылау жоғары органдарының бақылау-қадағалау органдарымен өзара іс-қимылы» атты халықаралық конференциясы болады. Жиын Қазақстанның Есеп комитетінің төрағасы Омархан Өксікбаев, Ресей Есеп палатасының төрағасы Сергей Степашин, Қырғызстан Есеп палатасының төрағасы Ескендір Ғайыпқұловтың қатысуымен өтеді. Мамырдың 29-30-ы күндері Душанбеде «Еуроодақ үштігі - Орталық Азия елдері» форматындағы Сыртқы істер министрлерінің кездесуі өтеді. Оған ҚР Сыртқы істер министрі Марат Тәжин қатысады. ҚОҒАМЕлімізде 2009 жылғы ақпанның 17-сі мен шілденің 1-і аралығында шағын және орта кәсіпкерлік субъектілерін тексеруге мораторий жарияланды. АСТАНАМамырдың 28-інде Астанада «Сыбайлас жемқорлыққа қарсы мемлекеттік саясатты іске асыру шеңберінде қаржылық бақылау жоғары органдарының бақылау-қадағалау органдарымен өзара іс-қимылы» атты халықаралық конференциясы болады. Жиын Қазақстанның Есеп комитетінің төрағасы Омархан Өксікбаев, Ресей Есеп палатасының төрағасы Сергей Степашин, Қырғызстан Есеп палатасының төрағасы Ескендір Ғайыпқұловтың қатысуымен өтеді. Мамырдың 28-інде «Нұр Отан» ХДП орталық аппаратында балаларды қорғаудың халықаралық күніне арналған «Сенің әлеуметтік құқығың» деген тақырыпта «дөңгелек үстел» өтеді. Мамырдың 28-інде Есеп комитетінде «Қаржылық бақылаушы жоғары органдардың сыбайлас жемқорлыққа қарсы мемлекеттік саясатты жүзеге асыру аясындағы бақылаушы-қадағалаушы органдармен өзара іс-қимылдары» мәселесіне арналған конференция өтеді. Мамырдың 28-інде Астана әкімдігінде Үкімет басшысы К. Мәсімовтің қатысуымен Астана қаласының жаңа орталығындағы құрылыстың барысын бақылау жөніндегі мемлекеттік комиссияның отырысы өтеді. Мамырдың 28-інде Ұлттық академиялық кітапханада ақын М. Жұмабаевтың шығармашылығына арналған оқырмандар конференциясы өтеді. Мамырдың 29-ында Астанадағы ҚР Президенттік мәдениет орталығында «Менің отбасым» атты балалар суреттерінің көрмесінің ашылу салтанаты өтеді. Бұл шара Балаларды қорғаудың халықаралық күнінің 60 жылдығына орайластырылып отыр. Шараның ашылуына ҚР Мәдениет және ақпарат министрлігінің, Астана қаласы білім департаментінің, республикалық БАҚ өкілдері, қала тұрғындары мен қонақтары қатысады. Көрме маусымның 12-сіне дейін жалғасады. АЛМАТЫ Мамырдың 28-де Алматыда Қазақстанның ЕҚЫҰ-ға алдағы төрағалығына дайындығы аясында «ЕҚЫҰ және Орталық Азия елдеріндегі демократияландыру үдерістері» атты халықаралық ғылыми-тәжірибелік конференция өтеді. Бұл іс-шараға ҚР Парламентінің депутаттары, Омбудсмен өкілдері, біздің еліміздің мемлекеттік органдарының, Орталық Азияның талдау орталықтарының, дипломатиялық корпустың, ЕҚЫҰ және үкіметтік емес ұйымдардың өкілдері қатысатын болады. Мамырдың 28-інде Алматыдағы Ұлттық кітапханада Мәдениет және ақпарат министрі Мұхтар Құл-Мұхаммедтің баспа өкілдерімен кездесуі өтеді. Мамырдың 28-інде Ұлттық баспасөз клубында «Қымызмұрындық» фестивалі: «Қымызға - 6000 жыл» тақырыбына арналған баспасөз мәслхихаты өтеді. Мамырдың 28-інде Алматыда Мақпал Исабекованың жеке концерті өтеді. Мамырдың 28-і мен маусымның 1-і аралығында Алматыда ХI «Бозторғай» балалар шығармашылығының халықаралық конкурсы өтеді. Конкурс жылдағыдай Алматы қаласының Орталық демалыс саябағындағы ашық алаңда болады. Биылғы жылы шараға барлық аймақтардан және Қырғызстан, Өзбекстан, Ресей, Литва, Қытай, Болгария елдерінен шамамен 700 жас әншілер, бишілер, халықтық әндерді орындаушылар қатысады. Мамырдың 29-30-ы күндері Ғ. Мүсірепов атындағы Қазақ мемлекеттік академиялық балалар мен жасөспірімдер театрында «Кішкентай үйдің үлкен құпиялары» атты жаңа қойылымның премьерасы өтеді. Мамырдың 31-інде Алматыда «Жас Отан» аруы» байқауы өтеді. Оны ұйымдастырушылар ? «Нұр Отан» ХДП қалалық филиалы жанындағы «Жас Отан» Жастар қанаты. Оған қатысуға қаладағы ірі ЖОО арулар байқауының жеңімпаздары шақырылды. Ұйымдастырушылар ең үздіктер іріктелетініне сенімді. Бойжеткендер білімі, ептілігі, тіл табысқыштығы, шығармашылығы жағынан сайысқа түседі. АЙМАҚМАҢҒЫСТАУ ОБЛЫСЫМаңғыстау облысында мамыр айының 27-сі мен 30-ы аралығында «Кеден келбетi айқын» республикалық акциясы өткізілмек. ҚР Кедендік бақылау комитеті баспасөз хатшысының облысқа келуіне байланысты өтетін журналистік десантқа республикалық, аймақтық деңгейдегі барлық БАҚ өкілдері қатыспақ. Келген қонақтар, журналистер қауымы облыстағы сапары кезінде «Ақтау ? ЦТО», «Морпорт», «Энергетический», «Әуежай-Ақтау» кеден бекеттеріне, кинология питомнигіне барып, олардың қызметімен таныспақ. Сондай-ақ теңіз портына экскурсияға шығып, облыстық Кедендік бақылау департаментінің жаңадан салынып жатқан әкімшілік ғимаратының құрылысын барып көрмек. СЕМЕЙ Семейде татар өнерінің Х халықаралық фестиваль-байқауы өтеді. Сондай-ақ оның аясында «Түркі татарлары бүгінгі әлемде: өткені, қазіргі жай-күйі, даму жолдары» тақырыбында ғылыми-тәжірибелік конференция жоспарланып отыр. Татар фестивалі мамырдың 29-ында ашылып, мамырдың 31-інде республикалық сабантой мерекесімен аяқталады. -------------------------------------------------------------------------------------------------- АТАУЛЫ КҮНДЕР, ЕЛЕУЛІ ОҚИҒАЛАР МАМЫРДЫҢ 29-Ы, ЖҰМАБҰҰ-ның Халықаралық бітімгершілер күні. 2003 жылдан бастап жыл сайын атап өтіледі. 2002 жылы БҰҰ Бас Ассамблеясының арнайы қарарымен бекітілген. Қарарда БҰҰ-ға мүше мемлекеттерге, үкіметтік емес ұйымдарға және жекелеген азаматтарға БҰҰ-ның бейбітшілікті қолдау мақсатындағы операцияларының құрамында қызмет істеген адамдарға құрмет, сонымен қатар қаза болғандарды есте сақтау күні ретінде атап өту ұсынылған ЕСТЕ ҚАЛАР ОҚИҒАЛАР11 жыл бұрын «Жас Астана ? жастардың көзімен» атты республикалық фестиваль өтті. Алғашқы жылдары Астана күніне орайластырылған бұл бай¬қау¬ға еліміздің жер-жерінен кел¬ген жас тілшілер бас қосып, бел¬гілі бір уақыт ішінде дайындаған өздерінің еңбектерін әкеліп, пікір алмасуға мүмкіндік алды. Кейін келе, аталған фестиваль өзінің ауқымын кеңейтіп, жалпы мазмұнын, бағытын өзгертті. Шағын байқау 2002 жылы «Еуразия сақинасы» деген жастар ақпараттық форумына айналды. Аталмыш фестивальді ұйымдастырушы қазақстандықтарға танымал журналист ? Галиева Светлана Ахметжанқызы. ЕСІМДЕР70 жыл бұрын техника ғылымының кандидаты, Қазақстан Республикасы Минералды ресурстар академиясының, Халықаралық минералды ресурстар академиясының академигі, Халықаралық ақпараттандыру академиясының академигі ШТОЙК Гарри Гвидович дүниеге келді. Ресейде туған. 1978-1980 жылдары ? Қазақ КСР Түсті металлургия министрлігі Қорғасын-мырыш өнеркәсібі басқармасының бас байытушысы. 1980-1986 жылдары ? Зыряновск қорғасын комбинаты байыту фабрикасының бастығы. 1986-1990 жылдары ? Шығыс Қазақстан мысхимия комбинатының директоры. 1992-1993 жылдары ? «КРАМДС-Өскемен» акционерлік қоғамының президенті. 1993-1994 жылдары ? «Лениногор полиметалл комбинаты» акционерлік қоғамының президенті. 1994-1996 жылдары ? Қазақстан Республикасы Өнеркәсіп және сауда министрі, Қазақстан Республикасы Премьер-Министрінің орынбасары. 1996-1998 жылдары ? «Қазмырыш» жабық акционерлік қоғамының президенті. 1998-2003 жылдары ? «Қазмырыш» АҚ Бақылау кеңесінің төрағасы, Директорлар кеңесінің мүшесі. 2003 жылдан «Қазмырыш» АҚ президентінің кеңесшісі. Оның 30-дан астам ғылыми еңбегі жарық көрген, 17 авторлық куәлігі бар. «Еңбек Қызыл Ту», «Қазан төңкерісі» ордендерімен, медальдармен марапатталған. 55 жыл бұрын «Астана қаласы бас жоспарының ғылыми-зерттеу жобалау институты» мемлекеттік коммуналдық кәсіпорнының директоры, сәулетші ДОСМАҒАМБЕТОВ Баир Фарденұлы дүниеге келді. Алматы қаласында туған. Мәскеу сәулет институтын бітірген. «Қазқалақұрылысжоба» институтының сәулетшісі, аға сәулетшісі, топ жетекшісі, шеберхана бастығы қызметтерін атқарған. 1988-1993 жылдары ? Қазақстан Мемлекеттік құрылыс комитеті бас басқармасының бастығы, комитет төрағасының бірінші орынбасары. 1993-1994 жылдары ? Қазақстан Республикасы Құрылыс, тұрғын үй және аумақтарда құрылыс салу министрінің бірінші орынбасары. 1995-1998 жылдары ? Қазақстан Республикасы Ақмоладағы жоғары және орталық мемлекеттік органдарды қайта орналастыру мемлекеттік комиссиясы төрағасының орынбасары ? аппарат басшысы. 1998-2000 жылдары ? Астана қалалық сәулет және қала құрылысы департаментінің бас сәулетшісі. Қазіргі қызметінде 2000 жылдан бастап істейді. Медальмен марапатталған. МАМЫРДЫҢ 30-Ы, СЕНБІЕСТЕ ҚАЛАР ОҚИҒАЛАР414 жыл бұрын Тәуекел хан В. Степанов бастаған орыс елшілігін қабылдады. 56 жыл бұрын «дударай» операсы алғаш рет Қазақ академиялық опера және балет театрында қойылды. Брусиловский жазған, режисері ? Қ. Байсейітов. Орыс қызы Мариям мен қазақ жігіті Думан арасындағы нәзік махаббат сезімі «дударай» әні арқылы беріледі. Композитор қазақ, орыс ән-күйлерінің ырғақтары мен интонацияларын кеңінен пайдалана отырып, екі халыққа түсінікті, ортақ музыкалық тілді табуға талпыныс жасаған. Лейтомотив ретінде қолданған «дударай», «О, сен кең дала», «Эх ты доля» әндерінің төңірегінде өрбіген әуез, саздар шығарманың өн бойына көрік беріп тұр. Операның премьерасында Думан партиясын Ә. Үмбетбаев, Мария партиясын Э. Епонешникова орындаған. 12 жыл бұрын Алматыда Әлібек Дінішев театры ашылды. 6 жыл бұрын ҚР Президенті Нұрсұлтан Назарбаев санктпетербор қаласында қазақтың ұлы ақыны Жамбыл Жабаевтың ескерткішін ашты. Бұл ескерткіш ? Қазақстан халқының Петерборға жасаған сыйы. 3 жыл бұрын Қазақстан Республикасы Пре¬зидентінің Мұрағатында «Хасен Өзденбаев: азамат, аудармашы, журналист. Естеліктер жинағы» кітабының тұсаукесер рәсімі болып өтті. Белгілі аудармашы, журналист Қазақ КСР-інің еңбек сіңірген мәдениет қызметкері Хасен Өзден¬баев 1937?1938 жылдардағы сталиндік зобалаңды басынан өткерген. Естеліктер жинағына мұра¬ғатқа қабылданған қолжазба мен қазақтың аяулы ұлдары С. Мәуленовтің, Ғ. Қайырбековтің әр жылдары баспасөз беттерінде жарияланған мақалалары мен замандас інілері ? белгілі абай¬танушы ғалым Ж. Ысмағұлов пен С. Әсіпұлының естеліктері енгізілген. 3 жыл бұрын Астанадағы Пушкин көшесіндегі 91-үйге, осында 1998-2004 жылдар аралығында тұрған белгілі мемлекет және қоғам қайраткері Қаратай Тұрысовты мәңгі еске қалдыру мақсатында ескерткіш тақта орнатылды. ЕСІМДЕР95 жыл бұрын ақын, жыршы, қазақ ауыз әдебиетін жинаушы ЖҮРГЕНБАЕВ Әбділдә дүниеге келді. Қызылорда облысының Жалағаш ауданында туған. Бекежановтың концерттік бригадасында өнер көрсеткен. Ақын әр жылдарда өткен республикалық ақындар айтысына қатысқан. Ә. Жүргенбаевтан «Көреғұлы» дастанының көне нұсқасы, «Қобыланды батыр», «Алпамыс батыр» эпостарының кейбір нұсқалары жазылып алынған. Ол халық мұраларын жинауға қатысып, Әдебиет және өнер институтына «Байбатша», «Атымтай Жомарт», « Шәкір-Шәкірат», тағы басқа дастандарын тапсырған. Шығармалары әр жылдары «Пернедегі термелер», «Айтыс» жинақтарында жарық көрген. Сыр өңірінің 20-дан астам ән-термесі Жүргеновтың орындауында күйтабаққа жазылып, нотаға түсірілген. 70 жыл бұрын экономика ғылымының докторы, профессор, Халықаралық ақпараттандыру академиясының академигі КЕНЖЕҒОЗИН Марат Балғожаұлы дүниеге келді. Солтүстік Қазақстан облысында туған. Плеханов атындағы Мәскеу халық шаруашылығы институтын және аспирантурасын бітірген. Қазақ КСР Мемлекеттік жоспарлау комитеті жанындағы Экономика ғылыми-зерттеу институтының аға инженер экономисі, аға ғылыми қызметкері қызметтерін атқарған. 1979-1985 жылдары ? КСРО Орталық статистика басқармасының Бүкілодақтық есепті механизациялау және санақ жұмыстары мемлекеттік жобалау технологиялық институты Қазақ филиалының директоры. 1994-1995 жылдары ? Қазақ мемлекеттік аграрлық университетінің проректоры. 1995-2006 жылдары Қазақстан Республикасы Білім және ғылым министрлігі жанындағы Экономика институтының директоры болған. Ғалымның 300-ден астам ғылыми жұмысы, оның ішінде 22 монографиясы мен кітаптары жарық көрген. «Құрмет» орденімен марапатталған. 30 жыл бұрын Абай атындағы Мемлекеттік академиялық опера және балет театрының дирижері, А. Малько атындағы конкурстардың лауреаты БӨРІБАЕВ Алан Асқарұлы дүниеге келді. Алматы қаласында туған. Байсейітова атындағы Музыка колледжін, Вена музыка және сахна өнері университетін, Құрманғазы атындағы Қазақ ұлттық консерваториясын бітірген. МАМЫРДЫҢ 31-І, ЖЕКСЕНБІСаяси қуғын-сүргін құрбандарын еске алу күні. Елбасының Жарлығымен қоғамдық келісім және саяси қуғын-сүргін құрбандарын еске алу жылы болып аталған 1997 жылдан бастап атап өтіледі. Қазақстан аймағында Кеңес билігінің 11 лагері болған. Осы күні 1931-33 жылдарда 2 миллиондай қазақтың өмірін қиып кеткен ашаршылық құрбандарына да аза тұтылады. Дүниежүзілік темекі тартуға қарсылық күні. Дүниежүзілік денсаулық сақтау ұйымының бастамасы бойынша атап өтіледі. Оңтүстік Африка Республикасының Ұлттық мейрамы ? Республика күні. 1961 жылы осы күні Оңтүстік Африка Республикасы тәуелсіздігін алды. Химик күні. Аталған мереке жыл сайын мамыр айының соңғы жексенбісінде Ресей мен Беларус мемлекетінде атап өтіледі. КСРО Жоғарғы Кеңесі Төралқасының 1980 жылғы қазанның 1-індегі «Мерекелер және атаулы күндер туралы» және 1988 жылғы қарашаның 1-індегі «КСРО Мерекелер және атаулы күндер туралы заңнамасына өзгертулер енгізу туралы» Жарлығына сәйкес тойланады. ЕСТЕ ҚАЛАР ОҚИҒАЛАР13 жыл бұрын Қазақстан Республикасы Президенті Н. Ә. Назарбаевтың Жарлығымен «Қоғамдық бірлестіктер туралы» Заң қабылданды. 7 жыл бұрын Қазақстан Республикасы Президенті Нұрсұлтан Назарбаев саяси-қуғын сүргін құрбандарына арналған ескерткішті ашты. Ескерткіш XX ғасырдың 30-шы жылдарында тұтқындарды жаппай ату орны болған Жаңажол елді-мекенінде орнатылған. Жалпы 1930-1953 жылдары аралығында 40 миллионнан астам кеңес азаматтары репрессияға ұшыраған. Әсіресе бұл заңсыз жазалауға Кеңес Одағы құрамында болған барлық халықтар мен ұлттардың бетке ұстар интеллигенция өкілдері ұшыраған. Осы кезеңде еліміздегі қазақтардың 40 пайызы қаза тапқан. Ал Қазақстан аумағында орналасқан лагерлерге корейлер, поляктар, Еділ немістері, Қырым татарлары, Кавказ халықтары және басқа да ұлт өкілдері қоныс аударылып келген. 150 жыл бұрын Лондонда Биг Бен сағаты жүргізілді. Біріккен Корольдік парламенті мұнарасындағы бұл сағаттың дабылын бүкіл әлем естиді. Биг Бен - өз уақытының, елдегі гүлденген дәуірінің символы. ЕСІМДЕР85 жыл бұрын Қазақстанның еңбек сіңірген шахтері, Социалистік Еңбек Ері, «Шахтер даңқы» орденінің толық иегері, КСРО Мемлекеттік сыйлығының лауреаты КУРЖЕЙ Станислав Павлович дүниеге келді. Украинада туған. Қарағанды таукен техникумын, Томск политехникалық институтын бітірген. «Қарағанды көмір телімі» тресінің телім бастығы, шахтаның таукен шебері, «Северный» телімі бас инженерінің орынбасары, Ертіс көмір телімі дирекциясының бастығы, «Богатырь» телімінің бастығы қызметтерін атқарған. 1988 жылы зейнет демалысына шыққан. Қазақ КСР Жоғарғы Кеңесінің 11-ші шақырылмына депутат болып сайланған. 2 мәрте «Ленин», «Еңбек Қызыл Ту», 2-ші дәрежелі «Достық» ордендерімен, медальдармен марапатталған
